text: প্রকাশিত : ০৯:১৩, মে ৩০, ২০২০ | সর্বশেষ আপডেট : ০৯:১৫, মে ৩০, ২০২০
  ভূমিকম্পে কেঁপে উঠলো দিল্লিসহ উত্তর ভারতের কিছু অংশ। শুক্রবার রাত ৯টা ৮মিনিটে কম্পনটি আঘাত হানে। রিখটার স্কেলে এর মাত্রা ছিল ৪ দশমিক ৬। এক প্রতিবেদনে এ খবর জানিয়েছে ভারতীয় সংবাদমাধ্যম এনডিটিভি।
  ইন্ডিয়ান ন্যাশনাল সেন্টার ফর সিসমোলজি জানিয়েছে, হরিয়ানার রোহতক এলাকা ছিল এই ভূমিকম্পের উপকেন্দ্র।
  বেশ কয়েক সেকেন্ড স্থায়ী হয়েছিল এই কম্পন। আতঙ্কে বাড়ির বাইরে বেরিয়ে আসেন বাসিন্দারা।
  কম্পনের গভীরতা ছিল ভূপৃষ্ঠ থেকে ৩ দশমিক ৩ কিলোমিটার পর্যন্ত। দিল্লি থেকে সড়কপথে ৬৫ কিলোমিটার দূরে অবস্থিত রোহতক। কম্পন পরবর্তী পর্যায়ে আতঙ্কের রেশ ট্রেন্ডিং হয়ে ওঠে সোশ্যাল মিডিয়ায়।
  মীরা চোপড়া নামের একজন টুইট করেছেন, 'এক মাসে ৩ বার। ভূমিকম্পে কাঁপল দিল্লি।'
  কুণাল ওবেরয় নামে গুরগাঁওয়ের একজন বাসিন্দা এনডিটিভি-কে বলেন, 'আমার বিছানা, টেবিল ও সিলিং ফ্যান মারাত্মকভাবে দুলছিল। দেয়াল আর টিভিও কেঁপে উঠেছে। কম্পন সাত থেকে আট সেকেন্ড স্থায়ী হয়েছে।